Period: Old Babylonian
Genre: Royal Inscription
Transliteration:
<SURFACE>
<unk>{d}sin
nita...
sipa nig₂-gi...
ki ag₂...
{d}nanna {d}utu-bi
e₂-babbar-da ni₂ tuku
u₂-a...
lu₂ ša₃ nibru{ki}...
sag-us₂ e₂-kiš-nu-ŋal₂
lugal larsa{ki}ma
lugal ki-en-gi ki-uri
dumu ku-du-ur-ma-bu-uk
ad-da e-mu-ut-ba-la me-en
{d}nanna lugal-mu inim sag₉-sag₉-ge-da-mu
uri₂{ki} dagal-e-de₃
ki-sa₂-a-bi šu peš₁₁-e-de₃
diri nig₂ u₄-bi-da-ka
ki-gar-bi gu-ul-lu-de₃
mu mah tuku-tuku-de₃
en₃ u₃-bi₂-tar
egir-a-ni bi₂-zukum
...u₃-gul...
...
...nam-til₃-la
...
...diri-ga
...us₂-sa
...gar-ra
an-dul₃ dagal-la-ni kur-kur-ra ša-mu-un-me
un sag-gi₆-ga ur₂-bi mu-un-lu-lu
nam-til₃ kar-kar-re-meš
bad₃ gal-bi hu-mu-du₃
hur-sag sig₇-ga-gin₇ ki sikil-la he₂-bi₂-mu₂
mu nam-mah-bi-gin₇ sag-bi hu-mu-ni-in-il₂
u₆ di kalam-ma-še₃ pa gal-le-eš he₂-bi₂-in-e₃
u₄ bad₃ uri₂{ki}ma mu-du₃-a
a₂ lu₂ 1(diš)-e 3(diš) ban₂ še-ta
2(diš)...ninda-ta 2(diš) sila₃ kaš-ta
2(diš) gin₂ i₃-geš-ta
u₄ aš-a ur₅-gin₇ šu ha-ba-an-ti
ša₃ ma-da-ga₂-ka i{d}utu he₂-eb₂-ta-zi
sag-ki zalag ša₃ hul₂-la-ga₂-ka
kin-bi asila-la₂-a ul₄-le-eš he₂-em-mi-til
...gal-bi hu-mu-du₃
...ma-da...
...
{d}nanna lugal-mu hu-mu-hul₂-le-en
u₄ ša₃ hul₂-la bala nam-he₂-a
til₃ nig₂-du₁₀ mu he₂-ŋal₂-la-ka
{geš}gu-za suhuš gi-na
sag-e-eš ha-ma-ab-rig₇-ge

Cuneiform:
<SURFACE>
<unk>𒀭𒌍
𒍑...
𒉺𒇻𒃻𒄀...
𒆠𒉘...
𒀭𒋀𒆠𒀭𒌓𒁉
𒂍𒌓𒁕𒉎𒌇
𒌑𒀀...
𒇽𒊮𒂗𒆤𒆠...
𒊕𒍑𒂍𒆧𒉡𒅅
𒈗𒌓𒀕𒆠𒈠
𒈗𒆠𒂗𒄀𒆠𒌵
𒌉𒆪𒁺𒌨𒈠𒁍𒊌
𒀜𒁕𒂊𒈬𒌓𒁀𒆷𒈨𒂗
𒀭𒋀𒆠𒈗𒈬𒅗𒊷𒊷𒄀𒁕𒈬
𒋀𒀕𒆠𒂼𒂊𒉈
𒆠𒁲𒀀𒁉𒋗𒄩𒂊𒉈
𒋛𒀀𒃻𒌓𒁉𒁕𒅗
𒆠𒃻𒁉𒄖𒌌𒇻𒉈
𒈬𒈤𒌇𒌇𒉈
𒇷𒅇𒉈𒋻
𒂕𒀀𒉌𒉈𒍤𒆸
...𒅇𒄢...
...
...𒉆𒋾𒆷
...
...𒋛𒀀𒂵
...𒍑𒊓
...𒃻𒊏
𒀭𒊨𒂼𒆷𒉌𒆳𒆳𒊏𒊭𒈬𒌧𒈨
𒌧𒊕𒈪𒂵𒌫𒁉𒈬𒌧𒇻𒇻
𒉆𒋾𒋼𒀀𒋼𒀀𒊑𒎌
𒂦𒃲𒁉𒄷𒈬𒆕
𒄯𒊕𒅊𒂵𒁶𒆠𒂖𒆷𒃶𒉈𒊬
𒈬𒉆𒈤𒁉𒁶𒊕𒁉𒄷𒈬𒉌𒅔𒅍
𒅆𒂍𒁲𒌧𒈠𒂠𒉺𒃲𒇷𒌍𒃶𒉈𒅔𒌓𒁺
𒌓𒂦𒋀𒀕𒆠𒈠𒈬𒆕𒀀
𒀉𒇽𒁹𒂊𒐈𒑏𒊺𒋫
𒈫...𒃻𒋫𒈫𒋡𒁉𒋫
𒈫𒂆𒉌𒄑𒋫
𒌓𒀸𒀀𒄯𒁶𒋗𒄩𒁀𒀭𒋾
𒊮𒈠𒁕𒂷𒅗𒄿𒀭𒌓𒃶𒌈𒋫𒍣
𒊕𒆠𒌓𒊮𒄾𒆷𒂷𒅗
𒆥𒁉𒂰𒇲𒀀𒄉𒇷𒌍𒃶𒅎𒈪𒌀
...𒃲𒁉𒄷𒈬𒆕
...𒈠𒁕...
...
𒀭𒋀𒆠𒈗𒈬𒄷𒈬𒄾𒇷𒂗
𒌓𒊮𒄾𒆷𒁄𒉆𒃶𒀀
𒋾𒃻𒄭𒈬𒃶𒅅𒆷𒅗
𒄑𒄖𒍝𒁼𒄀𒈾
𒊕𒂊𒌍𒄩𒈠𒀊𒉺𒄸𒁺𒄀